Ericu950/Stoicheia-meter-silver huggingface dataset:
καὶ θαμὰ τοῦτ ἔρδοιςτάχα κεν μέγα καὶ τὸ γένοιτο
ὃς δἐπ ἐόντι φέρειὃ δἀλέξεται αἴθοπα λιμόν
οὐδὲ τό γεἰν οἴκῳ κατακείμενον ἀνέρα κήδει
ἐσθλὸν μὲν παρεόντος ἑλέσθαι πῆμα δὲ θυμῷ
χρηΐζειν ἀπεόντος ἅ σε φράζεσθαι ἄνωγα
ἀρχομένου δὲ πίθουκαὶ λήγοντος κορέσασθαι
μεσσόθι φείδεσθαιδειλὴ δἐν πυθμένι φειδώ
μισθὸς δἀνδρὶ φίλῳ εἰρημένος ἄρκιος ἔστω
καί τε κασιγνήτῳ γελάσας ἐπὶ μάρτυρα θέσθαι
πίστεις δἄρα ὁμῶς καὶ ἀπιστίαι ὤλεσαν ἄνδρας
μηδὲ γυνή σε νόον πυγοστόλος ἐξαπατάτω
αἱμύλα κωτίλλουσα τεὴν διφῶσα καλιήν
ὃς δὲ γυναικὶ πέποιθε πέποιθ ὅ γε φιλήτῃσιν
μουνογενὴς δὲ πάϊς εἴη πατρώϊον οἶκον
φερβέμεν ὣς γὰρ πλοῦτος ἀέξεται ἐν μεγάροισιν
γηραιὸς δὲ θάνοιἕτερον παῖδ ἐγκαταλείπων
ῥεῖα δέ κεν πλεόνεσσι πόροι Ζεὺς ἄσπετον ὄλβον
πλείων μὲν πλεόνων μελέτη μείζων δἐπιθήκη
σοὶ δεἰ πλούτου θυμὸς ἐέλδεται ἐν φρεσὶ σῇσιν
Πληϊάδων Ἀτλαγενέων ἐπιτελλομενάων
ἄρχεσθ ἀμήτουἀρότοιο δὲ δυσομενάων
αἳ δή τοι νύκτας τε καὶ ἤματα τεσσαράκοντα
κεκρύφαται αὖτις δὲ περιπλομένου ἐνιαυτοῦ
φαίνονται τὰ πρῶτα χαρασσομένοιο σιδήρου
οὗτός τοι πεδίων πέλεται νόμος οἵ τε θαλάσσης
ἐγγύθι ναιετάουσοἵ τἄγκεα βησσήεντα
πόντου κυμαίνοντος ἀπόπροθι πίονα χῶρον
γυμνὸν δἀμάεινεἴ χὥρια πάντ ἐθέλῃσθα
ἔργα κομίζεσθαιΔημήτερος ὥς τοι ἕκαστα
ὥρι ἀέξηταιμή πως τὰ μέταζε χατίζων
πτώσσῃς ἀλλοτρίουςοἴκους καὶ μηδὲν ἀνύσσῃς
ὡς καὶ νῦν ἐπ ἔμ ἦλθες ἐγὼ δέ τοι οὐκ ἐπιδώσω
οὐδ ἐπιμετρήσω ἐργάζευ νήπιε Πέρση
ἔργα τά τἀνθρώποισι θεοὶ διετεκμήραντο
μή ποτε σὺν παίδεσσι γυναικί τε θυμὸν ἀχεύων
ζητεύῃς βίοτον κατὰ γείτονας οἳ δἀμελῶσιν
δὶς μὲν γὰρ καὶ τρὶς τάχα τεύξεαι ἢν δἔτι λυπῇς
χρῆμα μὲν οὐ πρήξειςσὺ δἐτώσια πόλλ ἀγορεύσεις
ἀχρεῖος δἔσταιἐπέων νομός ἀλλά σἄνωγα
φράζεσθαι χρειῶν τε λύσιν λιμοῦ τἀλεωρήν
οἶκον μὲν πρώτιστα γυναῖκά τε βοῦν τἀροτῆρα
κτητήν οὐ γαμετήν ἥτις καὶ βουσὶν ἕποιτο
χρήματα δεἰν οἴκῳ πάντ ἄρμενα ποιήσασθαι
μὴ σὺ μὲν αἰτῇς ἄλλον ὃ δἀρνῆται σὺ δὲ τητᾷ
ἡ δὥρη παραμείβηται μινύθῃ δέ τοι ἔργον
μηδ ἀναβάλλεσθαιἔς ταὔριον ἔς τε ἔνηφι
οὐ γὰρ ἐτωσιοεργὸς ἀνὴρ πίμπλησι καλιὴν
οὐδ ἀναβαλλόμενος μελέτη δέ τοι ἔργον ὀφέλλει
αἰεὶ δἀμβολιεργὸς ἀνὴρ ἄτῃσι παλαίει
ἦμος δὴ λήγειμένος ὀξέος ἠελίοιο
καύματος ἰδαλίμουμετοπωρινὸν ὀμβρήσαντος
Ζηνὸς ἐρισθενέος μετὰ δὲ τρέπεται βρότεος χρὼς
πολλὸν ἐλαφρότερος δὴ γὰρ τότε Σείριος ἀστὴρ
βαιὸν ὑπὲρ κεφαλῆς κηριτρεφέων ἀνθρώπων
ἔρχεται ἠμάτιος πλεῖον δέ τε νυκτὸς ἐπαυρεῖ
τῆμος ἀδηκτοτάτη πέλεται τμηθεῖσα σιδήρῳ
ὕλη φύλλα δἔραζε χέει πτόρθοιό τε λήγει
τῆμος ἄρ ὑλοτομεῖνμεμνημένος ὥρια ἔργα
ὄλμον μὲν τριπόδην τάμνειν ὕπερον δὲ τρίπηχυν
ἄξονα δἑπταπόδην μάλα γάρ νύ τοι ἄρμενον οὕτω
εἰ δέ κεν ὀκταπόδην ἀπὸ καὶ σφῦράν κε τάμοιο
τρισπίθαμον δἅψιν τάμνειν δεκαδώρῳ ἀμάξῃ
πόλλ ἐπικαμπύλα κᾶλα φέρειν δὲ γύην ὅτ ἂν εὕρῃς
εἰς οἶκον κατ ὄρος διζήμενος ἢ κατ ἄρουραν
πρίνινον ὃς γὰρ βουσὶν ἀροῦν ὀχυρώτατός ἐστιν
εὖτ ἂν Ἀθηναίης δμῶος ἐν ἐλύματι πήξας
δοιὰ δὲ θέσθαι ἄροτρα πονησάμενος κατὰ οἶκον
εἴ χἕτερον γἄξαιςἕτερόν κἐπὶ βουσὶ βάλοιο
δάφνης δἢ πτελέης ἀκιώτατοι ἱστοβοῆες
δρυὸς ἔλυμα πρίνου δὲ γύην βόε δἐνναετήρω
ἄρσενε κεκτῆσθαιτῶν γὰρ σθένος οὐκ ἀλαπαδνόν
ἥβης μέτρον ἔχοντε τὼ ἐργάζεσθαι ἀρίστω
οὐκ ἂν τώ γἐρίσαντε ἐν αὔλακι κὰμ μὲν ἄροτρον
ἄξειαν τὸ δὲ ἔργον ἐτώσιον αὖθι λίποιεν
τοῖς δἅμα τεσσαρακονταετὴς αἰζηὸς ἕποιτο
ἄρτον δειπνήσας τετράτρυφον ὀκτάβλωμον
ὅς κἔργου μελετῶν ἰθείην αὔλακ ἐλαύνοι
μηκέτι παπταίνων μεθ ὁμήλικας ἀλλ ἐπὶ ἔργῳ
θυμὸν ἔχων τοῦ δοὔ τι νεώτερος ἄλλος ἀμείνων
σπέρματα δάσσασθαι καὶ ἐπισπορίην ἀλέασθαι
κουρότερος γὰρ ἀνὴρ μεθ ὁμήλικας ἐπτοίηται
φράζεσθαι δεὖτ ἂν γεράνου φωνὴν ἐπακούσῃς
ὑψόθεν ἐκ νεφέων ἐνιαύσια κεκληγυίης
ἥ τἀρότοιό τε σῆμα φέρει καὶ χείματος ὥρην
δὴ τότε χορτάζεινἕλικας βόας ἔνδον ἐόντας
ῥηΐδιον γὰρ ἔπος εἰπεῖν βόε δὸς καὶ ἄμαξαν
ῥηΐδιον δἀπανήνασθαι πάρα δἔργα βόεσσιν
φησὶ δἀνὴρ φρένας ἀφνειὸς πήξασθαι ἄμαξαν
νήπιος οὐδὲ τὸ οἶδ ἑκατὸν δέ τε δούρατ ἀμάξης
τῶν πρόσθεν μελέτην ἐχέμεν οἰκήϊα θέσθαι
εὖτ ἂν δὴ πρώτιστ ἄροτος θνητοῖσι φανήῃ
αὔην καὶ διερὴν ἀρόων ἀρότοιο καθ ὥρην
πρῶϊ μάλα σπεύδων ἵνα τοι πλήθωσιν ἄρουραι
νειὸν δὲ σπείρεινἔτι κουφίζουσαν ἄρουραν
νειὸς ἀλεξιάρη παίδων εὐκηλήτειρα
εὔχεσθαι δὲ Διῒ χθονίῳ Δημήτερί θἁγνῇ
ἐκτελέα βρίθεινΔημήτερος ἱερὸν ἀκτήν
ἀρχόμενος τὰ πρῶτ ἀρότου ὅτ ἂν ἄκρον ἐχέτλης
χειρὶ λαβὼν ὅρπηκι βοῶν ἐπὶ νῶτον ἵκηαι
ἔνδρυον ἑλκόντων μεσάβων ὁ δὲ τυτθὸς ὄπισθε
δμῶος ἔχων μακέλην πόνον ὀρνίθεσσι τιθείη
σπέρμα κατακρύπτων εὐθημοσύνη γὰρ ἀρίστη
θνητοῖς ἀνθρώποιςκακοθημοσύνη δὲ κακίστη
ὧδέ κεν ἁδροσύνῃ στάχυες νεύοιεν ἔραζε
εἰ τέλος αὐτὸς ὄπισθεν Ὀλύμπιος ἐσθλὸν ὀπάζοι
γηθήσειν βιότουαἰρεύμενον ἔνδον ἐόντος
αὐγάσεαι σέο δἄλλος ἀνὴρ κεχρημένος ἔσται
εἰ δέ κεν ἠελίοιο τροπῇς ἀρόῳς χθόνα δῖαν
ἥμενος ἀμήσειςὀλίγον περὶ χειρὸς ἐέργων
ἀντία δεσμεύων κεκονιμένος οὐ μάλα χαίρων
ἄλλοτε δἀλλοῖος Ζηνὸς νόος αἰγιόχοιο
ἀργαλέος δἄνδρεσσι καταθνητοῖσι νοῆσαι
εἰ δή κὄψ ἀρόσῃς τόδε κέν τοι φάρμακον εἴη
ἦμος κόκκυξ κοκκύζει δρυὸς ἐν πετάλοισι
τὸ πρῶτον τέρπει δὲ βροτοὺς ἐπ ἀπείρονα γαῖαν
τῆμος Ζεὺς ὕοιτρίτῳ ἤματι μηδ ἀπολήγοι
μήτ ἄρ ὑπερβάλλων βοὸς ὁπλὴν μήτ ἀπολείπων
οὕτω κὀψαρότης πρῳηρότῃ ἰσοφαρίζοι
ἐν θυμῷ δεὖ πάντα φυλάσσεο μηδέ σε λήθοι
πὰρ δἴθι χάλκειον θῶκον καὶ ἐπαλέα λέσχην
ὥρῃ χειμερίῃ ὁπότε κρύος ἀνέρα ἔργων
ἰσχάνει ἔνθα κἄοκνος ἀνὴρ μέγα οἶκον ὀφέλλοι
μή σε κακοῦ χειμῶνος ἀμηχανίη καταμάρψῃ
σὺν πενίῃ λεπτῇ δὲ παχὺν πόδα χειρὶ πιέζῃς
πολλὰ δἀεργὸς ἀνήρ κενεὴν ἐπὶ ἐλπίδα μίμνων
χρηΐζων βιότοιο κακὰ προσελέξατο θυμῷ
ἐλπὶς δοὐκ ἀγαθὴ κεχρημένον ἄνδρα κομίζει
ἥμενον ἐν λέσχῃ τῷ μὴ βίος ἄρκιος εἴη
δείκνυε δὲ δμώεσσι θέρευς ἔτι μέσσου ἐόντος
οὐκ αἰεὶ θέρος ἐσσεῖται ποιεῖσθε καλιάς
μῆνα δὲ Ληναιῶνα κάκ ἤματα βουδόρα πάντα
τοῦτον ἀλεύασθαικαὶ πηγάδας αἵ τἐπὶ γαῖαν
πνεύσαντος Βορέαο δυσηλεγέες τελέθουσιν
ὅς τε διὰ Θρῄκης ἱπποτρόφου εὐρέϊ πόντῳ
ἐμπνεύσας ὤρινε μέμυκε δὲ γαῖα καὶ ὕλη
πολλὰς δὲ δρῦς ὑψικόμους ἐλάτας τε παχείας
οὔρεος ἐν βήσσῃς πιλνᾷ χθονὶ πουλυβοτείρῃ
ἐμπίπτων καὶ πᾶσα βοᾷ τότε νήριτος ὕλη
θῆρες δὲ φρίσσουσοὐρὰς δὑπὸ μέζε ἔθεντο
τῶν καὶ λάχνῃ δέρμα κατάσκιον ἀλλά νυ καὶ τῶν
ψυχρὸς ἐὼν διάησι δασυστέρνων περ ἐόντων
καί τε διὰ ῥινοῦβοὸς ἔρχεται οὐδέ μιν ἴσχει
καί τε δι αἶγα ἄησι τανύτριχα πώεα δοὔτι
οὕνεκ ἐπηεταναὶτρίχες αὐτῶν οὐ διάησι
ἲς ἀνέμου Βορέω τροχαλὸν δὲ γέροντα τίθησιν
καὶ διὰ παρθενικῆς ἁπαλόχροος οὐ διάησιν
ἥ τε δόμων ἔντοσθε φίλῃ παρὰ μητέρι μίμνει
εὖ τε λοεσσαμένη τέρενα χρόα καὶ λίπ ἐλαίῳ
χρισαμένη μυχίη καταλέξεται ἔνδοθι οἴκου
ἤματι χειμερίῳ ὅτ ἀνόστεος ὃν πόδα τένδει
ἔν τἀπύρῳ οἴκῳ καὶ ἤθεσι λευγαλέοισιν
οὐ γάρ οἱ ἠέλιος δείκνυ νομὸν ὁρμηθῆναι
ἀλλ ἐπὶ κυανέων ἀνδρῶν δῆμόν τε πόλιν τε
στρωφᾶται βράδιον δὲ Πανελλήνεσσι φαείνει
καὶ τότε δὴ κεραοὶκαὶ νήκεροι ὑληκοῖται
λυγρὸν μυλιόωντες ἀνὰ δρία βησσήεντα
φεύγουσιν καὶ πᾶσιν ἐνὶ φρεσὶ τοῦτο μέμηλεν
οἷ σκέπα μαιόμενοιπυκινοὺς κευθμῶνας ἔχουσι
κὰκ γλάφυ πετρῆεν τότε δὴ τρίποδι βροτοὶ ἶσοι
οὗ τἐπὶ νῶτα ἔαγε κάρη δεἰς οὖδας ὁρᾶται
τῷ ἴκελοι φοιτῶσιν ἀλευόμενοι νίφα λευκήν
καὶ τότε ἕσσασθαιἔρυμα χροός ὥς σε κελεύω
χλαῖνάν τε μαλακὴν καὶ τερμιόεντα χιτῶνα
στήμονι δἐν παύρῳ πολλὴν κρόκα μηρύσασθαι
τὴν περιέσσασθαιἵνα τοι τρίχες ἀτρεμέωσι
μηδ ὀρθαὶ φρίσσωσιν ἀειρόμεναι κατὰ σῶμα
ἀμφὶ δὲ ποσσὶ πέδιλα βοὸς ἶφι κταμένοιο
ἄρμενα δήσασθαιπίλοις ἔντοσθε πυκάσσας
πρωτογόνων δἐρίφων ὁπότ ἂν κρύος ὥριον ἔλθῃ
δέρματα συρράπτειννεύρῳ βοός ὄφρ ἐπὶ νώτῳ
ὑετοῦ ἀμφιβάλῃ ἀλέην κεφαλῆφι δὕπερθεν
πῖλον ἔχειν ἀσκητόν ἵν οὔατα μὴ καταδεύῃ
ψυχρὴ γάρ τἠὼς πέλεται Βορέαο πεσόντος
ἠῷος δἐπὶ γαῖαν ἀπ οὐρανοῦ ἀστερόεντος
ἀὴρ πυροφόροιςτέταται μακάρων ἐπὶ ἔργοις
ὅς τε ἀρυσσάμενος ποταμῶν ἀπὸ αἰεναόντων
ὑψοῦ ὑπὲρ γαίης ἀρθεὶς ἀνέμοιο θυέλλῃ
ἄλλοτε μέν θὕειποτὶ ἕσπερον ἄλλοτ ἄησι
πυκνὰ ΘρηϊκίουΒορέω νέφεα κλονέοντος
τὸν φθάμενος ἔργον τελέσας οἶκόνδε νέεσθαι
μή ποτέ σοὐρανόθεν σκοτόεν νέφος ἀμφικαλύψῃ
χρῶτα δὲ μυδαλέον θήῃ κατά θεἵματα δεύσῃ
ἀλλ ὑπαλεύασθαιμεὶς γὰρ χαλεπώτατος οὗτος
χειμέριος χαλεπὸς προβάτοις χαλεπὸς δἀνθρώποις
τῆμος τὤμισυ βουσίν ἐπ ἀνέρι δὲ πλέον εἴη
ἁρμαλιῆς μακραὶγὰρ ἐπίρροθοι εὐφρόναι εἰσίν
ταῦτα φυλασσόμενος τετελεσμένον εἰς ἐνιαυτὸν
ἰσοῦσθαι νύκτας τε καὶ ἤματα εἰς ὅ κεν αὖτις
εὖτ ἂν δἑξήκοντα μετὰ τροπὰς ἠελίοιο
χειμέρι ἐκτελέσῃ Ζεὺς ἤματα δή ῥα τότ ἀστὴρ
Ἀρκτοῦρος προλιπὼν ἱερὸν ῥόον Ὠκεανοῖο
πρῶτον παμφαίνων ἐπιτέλλεται ἀκροκνέφαιος
τὸν δὲ μέτ ὀρθογόη Πανδιονὶς ὦρτο χελιδὼν
ἐς φάος ἀνθρώποιςἔαρος νέον ἱσταμένοιο
τὴν φθάμενος οἴνας περιταμνέμεν ὣς γὰρ ἄμεινον
ἀλλ ὁπότ ἂν φερέοικος ἀπὸ χθονὸς ἂμ φυτὰ βαίνῃ
ἀλλ ἅρπας τε χαρασσέμεναι καὶ δμῶας ἐγείρειν
φεύγειν δὲ σκιεροὺςθώκους καὶ ἐπ ἠόα κοῖτον
ὥρῃ ἐν ἀμήτουὅτε τἠέλιος χρόα κάρφει
τημοῦτος σπεύδεινκαὶ οἴκαδε καρπὸν ἀγινεῖν
ὄρθρου ἀνιστάμενος ἵνα τοι βίος ἄρκιος εἴη
ἠὼς γὰρ τἔργοιο τρίτην ἀπομείρεται αἶσαν
ἀνθρώπους πολλοῖσί τ ἐπὶ ζυγὰ βουσὶ τίθησιν
ἦμος δὲ σκόλυμός τἀνθεῖ καὶ ἠχέτα τέττιξ
πυκνὸν ὑπὸ πτερύγων θέρεος καματώδεος ὥρῃ
τῆμος πιόταταί ταἶγες καὶ οἶνος ἄριστος
μαχλόταται δὲ γυναῖκες ἀφαυρότατοι δέ τοι ἄνδρες
εἰσίν ἐπεὶ κεφαλὴν καὶ γούνατα Σείριος ἄζει
αὐαλέος δέ τε χρὼς ὑπὸ καύματος ἀλλὰ τότ ἤδη
εἴη πετραίη τε σκιὴ καὶ βίβλινος οἶνος
μάζα τἀμολγαίη γάλα ταἰγῶν σβεννυμενάων
καὶ βοὸς ὑλοφάγοιο κρέας μή πω τετοκυίης
πρωτογόνων τἐρίφων ἐπὶ δαἴθοπα πινέμεν οἶνον
ἐν σκιῇ ἑζόμενον κεκορημένον ἦτορ ἐδωδῆς
κρήνης δἀενάου καὶ ἀπορρύτου ἥ τἀθόλωτος
τρὶς ὕδατος προχέειντὸ δὲ τέτρατον ἱέμεν οἴνου
δμωσὶ δἐποτρύνεινΔημήτερος ἱερὸν ἀκτὴν
δινέμεν εὖτ ἂν πρῶτα φανῇ σθένος Ὠρίωνος
χώρῳ ἐν εὐαεῖ καὶ ἐϋτροχάλῳ ἐν ἀλωῇ
μέτρῳ δεὖ κομίσασθαι ἐν ἄγγεσιν αὐτὰρ ἐπὴν δὴ
πάντα βίον κατάθηαι ἐπάρμενον ἔνδοθι οἴκου
θῆτά τἄοικον ποιεῖσθαι καὶ ἄτεκνον ἔριθον
δίζησθαι κέλομαιχαλεπὴ δὑπόπορτις ἔριθος
καὶ κύνα καρχαρόδοντα κομεῖν μὴ φείδεο σίτου
μή ποτέ σἡμερόκοιτος ἀνὴρ ἀπὸ χρήμαθ ἕληται
χόρτον δἐσκομίσαικαὶ συρφετόν ὄφρα τοι εἴη
δμῶας ἀναψῦξαιφίλα γούνατα καὶ βόε λῦσαι
εὖτ ἂν δὨρίων καὶ Σείριος ἐς μέσον ἔλθῃ
οὐρανόν Ἀρκτοῦρον δὲ ἴδῃ ῥοδοδάκτυλος Ἠώς
ὦ Πέρση τότε πάντας ἀποδρέπεν οἴκαδε βότρυς
δεῖξαι δἠελίῳ δέκα τἤματα καὶ δέκα νύκτας
πέντε δὲ συσκιάσαιἕκτῳ δεἰς ἄγγε ἀφύσσαι
δῶρα Διωνύσουπολυγηθέος αὐτὰρ ἐπὴν δὴ
Πληϊάδες θὙάδες τε τό τε σθένος Ὠρίωνος
δύνωσιν τότ ἔπειτἀρότου μεμνημένος εἶναι
ὡραίου πλειὼν δὲ κατὰ χθονὸς ἄρμενος εἴη
εἰ δέ σε ναυτιλίης δυσπεμφέλου ἵμερος αἱρεῖ
εὖτ ἂν Πληϊάδες σθένος ὄβριμον Ὠρίωνος
φεύγουσαι πίπτωσιν ἐς ἠεροειδέα πόντον
δὴ τότε παντοίων ἀνέμων θυίουσιν ἀῆται
καὶ τότε μηκέτι νῆα ἔχειν ἐνὶ οἴνοπι πόντῳ
νῆα δἐπ ἠπείρουἐρύσαι πυκάσαι τε λίθοισι
πάντοθεν ὄφρ ἴσχωσ ἀνέμων μένος ὑγρὸν ἀέντων
χείμαρον ἐξερύσας ἵνα μὴ πύθῃ Διὸς ὄμβρος
ὅπλα δἐπάρμενα πάντα τεῷ ἐγκάτθεο οἴκῳ
εὐκόσμως στολίσας νηὸς πτερὰ ποντοπόροιο
πηδάλιον δεὐεργὲς ὑπὲρ καπνοῦ κρεμάσασθαι
καὶ τότε νῆα θοὴν ἅλαδ ἑλκέμεν ἐν δέ τε φόρτον
ἄρμενον ἐντύνασθαι ἵν οἴκαδε κέρδος ἄρηαι
ὥς περ ἐμός τε πατὴρ καὶ σός μέγα νήπιε Πέρση
πλωίζεσκ ἐν νηυσί βίου κεχρημένος ἐσθλοῦ
ὅς ποτε καὶ τεῖδ ἦλθε πολὺν διὰ πόντον ἀνύσσας
Κύμην Αἰολίδα προλιπὼν ἐν νηὶ μελαίνῃ
οὐκ ἄφενος φεύγων οὐδὲ πλοῦτόν τε καὶ ὄλβον
ἀλλὰ κακὴν πενίην τὴν Ζεὺς ἄνδρεσσι δίδωσιν
νάσσατο δἄγχ Ἑλικῶνος ὀϊζυρῇ ἐνὶ κώμῃ
Ἄσκρῃ χεῖμα κακῇ θέρει ἀργαλῇ οὐδέ ποτ ἐσθλῇ
τύνη δὦ Πέρση ἔργων μεμνημένος εἶναι
ὡραίων πάντων περὶ ναυτιλίης δὲ μάλιστα
νῆ ὀλίγην αἰνεῖνμεγάλῃ δἐνὶ φορτία θέσθαι
μείζων μὲν φόρτος μεῖζον δἐπὶ κέρδεϊ κέρδος
ἔσσεται εἴ κἄνεμοί γε κακὰς ἀπέχωσιν ἀήτας
εὖτ ἂν ἐπ ἐμπορίην τρέψας ἀεσίφρονα θυμὸν
δείξω δή τοι μέτρα πολυφλοίσβοιο θαλάσσης
οὔτε τι ναυτιλίης σεσοφισμένος οὔτε τι νηῶν
οὐ γάρ πώ ποτε νηὶ γ ἐπέπλων εὐρέα πόντον
εἰ μὴ ἐς Εὔβοιαν ἐξ Αὐλίδος ᾗ ποτ Ἀχαιοὶ
μείναντες χειμῶνα πολὺν σὺν λαὸν ἄγειραν
Ἑλλάδος ἐξ ἱερῆς Τροίην ἐς καλλιγύναικα
ἔνθα δἐγὼν ἐπ ἄεθλα δαΐφρονος Ἀμφιδάμαντος
Χαλκίδα τεἰσεπέρησα τὰ δὲ προπεφραδμένα πολλὰ
ἄθλ ἔθεσαν παῖδες μεγαλήτορες ἔνθα μέ φημι
ὕμνῳ νικήσαντα φέρειν τρίποδ ὠτώεντα
τὸν μὲν ἐγὼ Μούσῃσ Ἑλικωνιάδεσσ ἀνέθηκα
ἔνθα με τὸ πρῶτον λιγυρῆς ἐπέβησαν ἀοιδῆς
τόσσον τοι νηῶν γε πεπείρημαι πολυγόμφων
ἀλλὰ καὶ ὣς ἐρέω Ζηνὸς νόον αἰγιόχοιο
Μοῦσαι γάρ μἐδίδαξαν ἀθέσφατον ὕμνον ἀείδειν
ἤματα πεντήκοντα μετὰ τροπὰς ἠελίοιο
ἐς τέλος ἐλθόντος θέρεος καματώδεος ὥρης
καυάξαις οὔτ ἄνδρας ἀποφθείσειε θάλασσα
εἰ δὴ μὴ πρόφρων γε Ποσειδάων ἐνοσίχθων
ἢ Ζεὺς ἀθανάτων βασιλεὺς ἐθέλῃσιν ὀλέσσαι
ἐν τοῖς γὰρ τέλος ἐστὶν ὁμῶς ἀγαθῶν τε κακῶν τε
τῆμος δεὐκρινέεςταὖραι καὶ πόντος ἀπήμων
εὔκηλος τότε νῆα θοὴν ἀνέμοισι πιθήσας
ἑλκέμεν ἐς πόντον φόρτον τἐς πάντα τίθεσθαι
σπεύδειν δὅττι τάχιστα πάλιν οἶκόνδε νέεσθαι
μηδὲ μένειν οἶνόν τε νέον καὶ ὀπωρινὸν ὄμβρον
καὶ χειμῶν ἐπιόντα Νότοιό τε δεινὰς ἀήτας
ὅς τὤρινε θάλασσαν ὁμαρτήσας Διὸς ὄμβρῳ
πολλῷ ὀπωρινῷ χαλεπὸν δέ τε πόντον ἔθηκεν
ἄλλος δεἰαρινὸς πέλεται πλόος ἀνθρώποισιν
ἦμος δὴ τὸ πρῶτον ὅσον τἐπιβᾶσα κορώνη
ἴχνος ἐποίησεν τόσσον πέταλ ἀνδρὶ φανήῃ
ἐν κράδῃ ἀκροτάτῃ τότε δἄμβατός ἐστι θάλασσα
εἰαρινὸς δοὗτος πέλεται πλόος οὔ μιν ἔγωγε
αἴνημ οὐ γὰρ ἐμῷ θυμῷ κεχαρισμένος ἐστίν
ἁρπακτός χαλεπῶς κε φύγοις κακόν ἀλλά νυ καὶ τὰ
ἄνθρωποι ῥέζουσιν ἀϊδρείῃσι νόοιο
χρήματα γὰρ ψυχὴ πέλεται δειλοῖσι βροτοῖσιν
δεινὸν δἐστὶ θανεῖνμετὰ κύμασιν ἀλλά σἄνωγα
φράζεσθαι τάδε πάντα μετὰ φρεσὶν ὡς ἀγορεύω
μηδ ἐν νηυσὶν ἅπαντα βίον κοίλῃσι τίθεσθαι
ἀλλὰ πλέω λείπειντὰ δὲ μείονα φορτίζεσθαι
δεινὸν γὰρ πόντουμετὰ κύμασι πήματι κύρσαι
δεινὸν δεἴ κἐπ ἄμαξαν ὑπέρβιον ἄχθος ἀείρας
ἄξονα καυάξαιςκαὶ φορτία μαυρωθείη
μέτρα φυλάσσεσθαικαιρὸς δἐπὶ πᾶσιν ἄριστος
ὡραῖος δὲ γυναῖκα τεὸν ποτὶ οἶκον ἄγεσθαι
μήτε τριηκόντων ἐτέων μάλα πόλλ ἀπολείπων
μήτ ἐπιθεὶς μάλα πολλά γάμος δέ τοι ὥριος οὗτος
ἡ δὲ γυνὴ τέτορ ἡβώοι πέμπτῳ δὲ γαμοῖτο
παρθενικὴν δὲ γαμεῖνὥς κἤθεα κεδνὰ διδάξῃς
τὴν δὲ μάλιστα γαμεῖνἥτις σέθεν ἐγγύθι ναίει
πάντα μάλ ἀμφὶς ἰδών μὴ γείτοσι χάρματα γήμῃς
οὐ μὲν γάρ τι γυναικὸς ἀνὴρ ληΐζετ ἄμεινον
τῆς ἀγαθῆς τῆς δαὖτε κακῆς οὐ ῥίγιον ἄλλο
δειπνολόχης ἥ τἄνδρα καὶ ἴφθιμόν περ ἐόντα
εὕει ἄτερ δαλοῖο καὶ ὠμῷ γήραϊ δῶκεν
εὖ δὄπιν ἀθανάτων μακάρων πεφυλαγμένος εἶναι
μὴ δὲ κασιγνήτῳ ἶσον ποιεῖσθαι ἑταῖρον
εἰ δέ κε ποιήσῃς μή μιν πρότερος κακὸν ἔρξαι
μηδὲ ψεύδεσθαιγλώσσης χάριν εἰ δέ σέ γἄρχῃ
ἤ τι ἔπος εἰπὼν ἀποθύμιον ἠὲ καὶ ἔρξας
δὶς τόσα τείνυσθαιμεμνημένος εἰ δέ κεν αὖτις
ἡγῆτ ἐς φιλότητα δίκην δἐθέλῃσι παρασχεῖν
δέξασθαι δειλός τοι ἀνὴρ φίλον ἄλλοτε ἄλλον
ποιεῖται σὲ δὲ μή τι νόος κατελεγχέτω εἶδος
μηδὲ πολύξεινον μηδ ἄξεινον καλέεσθαι
μηδὲ κακῶν ἕταρον μηδ ἐσθλῶν νεικεστῆρα
μηδέ ποτ οὐλομένην πενίην θυμοφθόρον ἀνδρὶ
τέτλαθ ὀνειδίζεινμακάρων δόσιν αἰὲν ἐόντων
γλώσσης τοι θησαυρὸς ἐν ἀνθρώποισιν ἄριστος
φειδωλῆς πλείστη δὲ χάρις κατὰ μέτρον ἰούσης
εἰ δὲ κακὸν εἴποιςτάχα καὐτὸς μεῖζον ἀκούσαις
ἐκ κοινοῦ πλείστη τε χάρις δαπάνη τὀλιγίστη
μηδέ ποτ ἐξ ἠοῦςΔιῒ λείβειν αἴθοπα οἶνον
χερσὶν ἀνίπτοισιν μηδ ἄλλοις ἀθανάτοισιν
οὐ γὰρ τοί γε κλύουσιν ἀποπτύουσι δέ τἀράς
μηδ ἄντ ἠελίουτετραμμένος ὀρθὸς ὀμιχεῖν
αὐτὰρ ἐπεί κε δύῃ μεμνημένος ἔς τἀνιόντα
μὴ δἀπογυμνωθείςμακάρων τοι νύκτες ἔασιν
μήτ ἐν ὁδῷ μήτ ἐκτὸς ὁδοῦ προβάδην οὐρήσῃς
ἑζόμενος δὅ γε θεῖος ἀνήρ πεπνυμένα εἰδώς
ἢ ὅ γε πρὸς τοῖχον πελάσας εὐερκέος αὐλῆς
μηδ αἰδοῖα γονῇ πεπαλαγμένος ἔνδοθι οἴκου
ἱστίῃ ἐμπελαδὸν παραφαινέμεν ἀλλ ἀλέασθαι
μηδ ἀπὸ δυσφήμοιο τάφου ἀπονοστήσαντα
σπερμαίνειν γενεήν ἀλλ ἀθανάτων ἀπὸ δαιτός
μηδ ἐπὶ κρηνάων οὐρεῖν μάλα δἐξαλέασθαι
μηδέ ποτ ἀενάων ποταμῶν καλλίρροον ὕδωρ
ποσσὶ περᾶν πρίν γεὔξῃ ἰδὼν ἐς καλὰ ῥέεθρα
χεῖρας νιψάμενος πολυηράτῳ ὕδατι λευκῷ
ὃς ποταμὸν διαβῇ κακότητ ἰδὲ χεῖρας ἄνιπτος
τῷ δὲ θεοὶ νεμεσῶσι καὶ ἄλγεα δῶκαν ὀπίσσω
μηδ ἀπὸ πεντόζοιο θεῶν ἐν δαιτὶ θαλείῃ
αὖον ἀπὸ χλωροῦτάμνειν αἴθωνι σιδήρῳ
μηδέ ποτ οἰνοχόην τιθέμεν κρητῆρος ὕπερθεν
πινόντων ὀλοὴ γὰρ ἐπ αὐτῷ μοῖρα τέτυκται
μηδὲ δόμον ποιῶν ἀνεπίξεστον καταλείπειν
μή τοι ἐφεζομένη κρώξῃ λακέρυζα κορώνη
μηδ ἀπὸ χυτροπόδων ἀνεπιρρέκτων ἀνελόντα
ἔσθειν μηδὲ λόεσθαι ἐπεὶ καὶ τοῖς ἔπι ποινή
μηδ ἐπ ἀκινήτοισι καθίζειν οὐ γὰρ ἄμεινον
παῖδα δυωδεκαταῖον ὅ τἀνέρ ἀνήνορα ποιεῖ
μηδὲ δυωδεκάμηνον ἴσον καὶ τοῦτο τέτυκται
μηδὲ γυναικείῳ λουτρῷ χρόα φαιδρύνεσθαι
ἀνέρα λευγαλέη γὰρ ἐπὶ χρόνον ἔστ ἐπὶ καὶ τῷ
ποινή μηδ ἱεροῖσιν ἐπ αἰθομένοισι κυρήσας
μωμεύειν ἀΐδηλα θεός νύ τι καὶ τὰ νεμεσσᾷ
μηδέ ποτ ἐν προχοῇς ποταμῶν ἅλαδε προρεόντων
ὧδ ἔρδειν δεινὴν δὲ βροτῶν ὑπαλεύεο φήμην
φήμη γάρ τε κακὴ πέλεται κούφη μὲν ἀεῖραι
ῥεῖα μάλ ἀργαλέη δὲ φέρειν χαλεπὴ δἀποθέσθαι
φήμη δοὔ τις πάμπαν ἀπόλλυται ἥντινα πολλοὶ
λαοὶ φημίξουσι θεός νύ τίς ἐστι καὶ αὐτή
ἤματα δἐκ Διόθεν πεφυλαγμένος εὖ κατὰ μοῖραν
πεφραδέμεν δμώεσσι τριηκάδα μηνὸς ἀρίστην
ἔργα τἐποπτεύεινἠδ ἁρμαλιὴν δατέασθαι
αἵδε γὰρ ἡμέραι εἰσὶ Διὸς παρὰ μητιόεντος
εὖτ ἂν ἀληθείην λαοὶ κρίνοντες ἄγωσιν
πρῶτον ἔνη τετράς τε καὶ ἑβδόμη ἱερὸν ἦμαρ
τῇ γὰρ Ἀπόλλωνα χρυσάορα γείνατο Λητώ
ὀγδοάτη δἐνάτη τε δύω γε μὲν ἤματα μηνὸς
ἔξοχ ἀεξομένοιο βροτήσια ἔργα πένεσθαι
ἑνδεκάτη δὲ δυωδεκάτη τἄμφω γε μὲν ἐσθλαὶ
ἠμὲν ὄϊς πείκεινἠδ εὔφρονα καρπὸν ἀμᾶσθαι
ἡ δὲ δυωδεκάτη τῆς ἑνδεκάτης μέγ ἀμείνων
τῇ γάρ τοι νεῖ νήματ ἀερσιπότητος ἀράχνης
ἤματος ἐκ πλείουὅτε τἴδρις σωρὸν ἀμᾶται
τῇ δἱστὸν στήσαιτο γυνὴ προβάλοιτό τε ἔργον
μηνὸς δἱσταμένουτρεισκαιδεκάτην ἀλέασθαι
σπέρματος ἄρξασθαιφυτὰ δἐνθρέψασθαι ἀρίστη
ἕκτη δἡ μέσση μάλ ἀσύμφορός ἐστι φυτοῖσιν
ἀνδρογόνος δἀγαθή κούρῃ δοὐ σύμφορός ἐστιν
οὔτε γενέσθαι πρῶτ οὔτ ἂρ γάμου ἀντιβολῆσαι
ἄρμενος ἀλλ ἐρίφουςτάμνειν καὶ πώεα μήλων
σηκόν τἀμφιβαλεῖνποιμνήϊον ἤπιον ἦμαρ
ἐσθλὴ δἀνδρογόνος φιλέοι δὅ γε κέρτομα βάζειν
ψεύδεά θαἱμυλίους τε λόγους κρυφίους τὀαρισμούς
μηνὸς δὀγδοάτῃ κάπρον καὶ βοῦν ἐρίμυκον
ταμνέμεν οὐρῆας δὲ δυωδεκάτῃ ταλαεργούς
εἰκάδι δἐν μεγάλῃ πλέῳ ἤματι ἵστορα φῶτα
γείνασθαι μάλα γάρ τε νόον πεπυκασμένος ἔσται
ἐσθλὴ δἀνδρογόνος δεκάτη κούρῃ δέ τε τετρὰς
μέσση τῇ δέ τε μῆλα καὶ εἰλίποδας ἕλικας βοῦς
καὶ κύνα καρχαρόδοντα καὶ οὐρῆας ταλαεργοὺς
πρηΰνειν ἐπὶ χεῖρα τιθείς πεφύλαξο δὲ θυμῷ
τετράδ ἀλεύασθαιφθίνοντός θἱσταμένου τε
ἄλγεα θυμοβορεῖνμάλα τοι τετελεσμένον ἦμαρ
ἐν δὲ τετάρτῃ μηνὸς ἄγεσθ εἰς οἶκον ἄκοιτιν
οἰωνοὺς κρίνας οἳ ἐπ ἔργματι τούτῳ ἄριστοι
πέμπτας δἐξαλέασθαι ἐπεὶ χαλεπαί τε καὶ αἰναί
ἐν πέμπτῃ γάρ φασιν Ἐρινύας ἀμφιπολεύειν
ὅρκον γεινόμενον τὸν Ἔρις τέκε πῆμ ἐπιόρκοις
μέσσῃ δἑβδομάτῃ Δημήτερος ἱερὸν ἀκτὴν
εὖ μάλ ὀπιπεύοντα ἐϋτροχάλῳ ἐν ἀλωῇ
βάλλειν ὑλοτόμον τε ταμεῖν θαλαμήϊα δοῦρα
νήϊά τε ξύλα πολλά τά τἄρμενα νηυσὶ πέλονται
τετράδι δἄρχεσθαινῆας πήγνυσθαι ἀραιάς
πρωτίστη δεἰνὰς παναπήμων ἀνθρώποισιν
ἐσθλὴ μὲν γάρ θἥ γε φυτευέμεν ἠδὲ γενέσθαι
ἀνέρι τἠδὲ γυναικί καὶ οὔποτε πάγκακον ἦμαρ
ἄρξασθαί τε πίθου καὶ ἐπὶ ζυγὸν αὐχένι θεῖναι
βουσὶ καὶ ἡμιόνοισι καὶ ἵπποις ὠκυπόδεσσι
νῆα πολυκλήϊδα θοὴν εἰς οἴνοπα πόντον
εἰρύμεναι παῦροιδέ τἀληθέα κικλήσκουσιν
τετράδι δοἶγε πίθον περὶ πάντων ἱερὸν ἦμαρ
μέσση παῦροι δαὖτε μετ εἰκάδα μηνὸς ἀρίστην
ἠοῦς γεινομένης ἐπὶ δείελα δἐστὶ χερείων
αἵδε μὲν ἡμέραι εἰσὶν ἐπιχθονίοις μέγ ὄνειαρ
αἱ δἄλλαι μετάδουποι ἀκήριοι οὔ τι φέρουσαι
ἄλλος δἀλλοίην αἰνεῖ παῦροι δὲ ἴσασιν
τάων εὐδαίμων τε καὶ ὄλβιος ὃς τάδε πάντα
εἰδὼς ἐργάζηται ἀναίτιος ἀθανάτοισιν
ὄρνιθας κρίνων καὶ ὑπερβασίας ἀλεείνων
εἰ δ ἄγε νῦν Ἐρατώ παρά θἵστασο καί μοι ἔνισπε
ἔνθεν ὅπως ἐς Ἰωλκὸν ἀνήγαγε κῶας Ἰήσων
Μηδείης ὑπ ἔρωτι σὺ γὰρ καὶ Κύπριδος αἶσαν
ἔμμορες ἀδμῆτας δὲ τεοῖς μελεδήμασι θέλγεις
παρθενικάς τῶ καί τοι ἐπήρατον οὔνομ ἀνῆπται
ὧς οἱ μὲν πυκινοῖσιν ἀνωίστως δονάκεσσιν
μίμνον ἀριστῆες λελοχημένοι αἱ δ ἐνόησαν
Ἥρη Ἀθηναίη τε Διὸς δ αὐτοῖο καὶ ἄλλων
ἀθανάτων ἀπονόσφι θεῶν θάλαμόνδε κιοῦσαι
βούλευον πείραζε δ Ἀθηναίην πάρος Ἥρη
τί χρέος ἠὲ δόλον τινὰ μήσεαι ᾧ κεν ἑλόντες
χρύσεον Αἰήταο μεθ Ἑλλάδα κῶας ἄγοιντο
ἦ καὶ τόν γ ἐπέεσσι παραιφάμενοι πεπίθοιεν
μειλιχίοις ἦ γὰρ ὅ γ ὑπερφίαλος πέλει αἰνῶς
ἔμπης δ οὔτινα πεῖραν ἀποτρωπᾶσθαι ἔοικεν
ὧς φάτο τὴν δὲ παρᾶσσον Ἀθηναίη προσέειπεν
Ἤρη ἀπηλεγέως ἐξείρεαι ἀλλά τοι οὔπω
φράσσασθαι νοέω τοῦτον δόλον ὅστις ὀνήσει
θυμὸν ἀριστήων πολέας δ ἐπεδοίασα βουλάς
ἦ καὶ ἐπ οὔδεος αἵγε ποδῶν πάρος ὄμματ ἔπηξαν
ἄνδιχα πορφύρουσαι ἐνὶ σφίσιν αὐτίκα δ Ἥρη
τοῖον μητιόωσα παροιτέρη ἔκφατο μῦθον
παιδὶ ἑῷ εἰπεῖν ὀτρύνομεν αἴ κε πίθηται
θέλξαι ὀιστεύσας ἐπ Ἰήσονι τὸν δ ἂν ὀίω
κείνης ἐννεσίῃσιν ἐς Ἑλλάδα κῶας ἀνάξειν
ὧς ἄρ ἔφη πυκινὴ δὲ συνεύαδε μῆτις Ἀθήνῃ
καί μιν ἔπειτ ἐξαῦτις ἀμείβετο μειλιχίοισιν
οὐδέ τινα χρειὼ θελκτήριον οἶδα πόθοιο
εἰ δέ σοι αὐτῇ μῦθος ἐφανδάνει ἦ τ ἂν ἔγωγε
ἑσποίμην σὺ δέ κεν φαίης ἔπος ἀντιόωσα
ἦ καὶ ἀναΐξασαι ἐπὶ μέγα δῶμα νέοντο
Κύπριδος ὅ ῥά τέ οἱ δεῖμεν πόσις ἀμφιγυήεις
ὁππότε μιν τὰ πρῶτα παραὶ Διὸς ἦγεν ἄκοιτιν
ἕρκεα δ εἰσελθοῦσαι ὑπ αἰθούσῃ θαλάμοιο
ἔσταν ἵν ἐντύνεσκε θεὰ λέχος Ἡφαίστοιο
νήσοιο πλαγκτῆς εὐρὺν μυχόν ᾧ ἔνι πάντα
δαίδαλα χάλκευεν ῥιπῇ πυρόσ ἡ δ ἄρα μούνη
ἧστο δόμῳ δινωτὸν ἀνὰ θρόνον ἄντα θυράων
λευκοῖσιν δ ἑκάτερθε κόμας ἐπιειμένη ὤμοις
κόσμει χρυσείῃ διὰ κερκίδι μέλλε δὲ μακροὺς
πλέξασθαι πλοκάμους τὰς δὲ προπάροιθεν ἰδοῦσα
ἔσχεθεν εἴσω τέ σφ ἐκάλει καὶ ἀπὸ θρόνου ὦρτο
εἷσέ τ ἐνὶ κλισμοῖσιν ἀτὰρ μετέπειτα καὶ αὐτὴ
ἵζανεν ἀψήκτους δὲ χεροῖν ἀνεδήσατο χαίτας
τοῖα δὲ μειδιόωσα προσέννεπεν αἱμυλίοισιν
δηναιὰς αὔτως τί δ ἱκάνετον οὔτι πάρος γε
λίην φοιτίζουσαι ἐπεὶ περίεστε θεάων
τὴν δ Ἥρη τοίοισιν ἀμειβομένη προσέειπεν
ἤδη γὰρ ποταμῷ ἐνὶ Φάσιδι νῆα κατίσχει
Αἰσονίδης ἠδ ἄλλοι ὅσοι μετὰ κῶας ἕπονται
τῶν ἤτοι πάντων μέν ἐπεὶ πέλας ἔργον ὄρωρεν
ῥύσομαι ὅσσον ἐμοῖσιν ἐνὶ σθένος ἔπλετο γυίοις
ὄφρα μὴ ἐγγελάσῃ Πελίης κακὸν οἶτον ἀλύξας
ὅς μὑπερηνορέῃ θυέων ἀγέραστον ἔθηκεν
καὶ δ ἄλλως ἔτι καὶ πρὶν ἐμοὶ μέγα φίλατ Ἰήσων
ἐξότ ἐπὶ προχοῇσιν ἅλις πλήθοντος Ἀναύρου
ἀνδρῶν εὐνομίης πειρωμένῃ ἀντεβόλησεν
θήρης ἐξανιών νιφετῷ δ ἐπαλύνετο πάντα
οὔρεα καὶ σκοπιαὶ περιμήκεες οἱ δὲ κατ αὐτῶν
χείμαρροι καναχηδὰ κυλινδόμενοι φορέοντο
γρηὶ δέ μεἰσαμένην ὀλοφύρατο καί μἀναείρας
αὐτὸς ἑοῖς ὤμοισι διὲκ προαλὲς φέρεν ὕδωρ
τῶ νύ μοι ἄλληκτον περιτίεται οὐδέ κε λώβην
τίσειεν Πελίης εἰ μή σύ γε νόστον ὀπάσσεις
ὧς ηὔδα Κύπριν δ ἐνεοστασίη λάβε μύθων
καί μιν ἔπειτ ἀγανοῖσι προσέννεπεν ἥ γ ἐπέεσσιν
Κύπριδος εἰ δὴ σεῖο λιλαιομένης ἀθερίζω
ἢ ἔπος ἠέ τι ἔργον ὅ κεν χέρες αἵγε κάμοιεν
ἠπεδαναί καὶ μή τις ἀμοιβαίη χάρις ἔστω
ὧς ἔφαθ Ἥρη δ αὖτις ἐπιφραδέως ἀγορευσεν
ἀλλ αὔτως ἀκέουσα τεῷ ἐπικέκλεο παιδὶ
εἰ γάρ οἱ κείνη συμφράσσεται εὐμενέουσα
νοστήσειν ἐς Ἰωλκόν ἐπεὶ δολόεσσα τέτυκται
ὧς ἄρ ἔφη Κύπρις δὲ μετ ἀμφοτέρῃσιν ἔειπεν
ἢ ἐμοί ὑμείων γὰρ ἀναιδήτῳ περ ἐόντι
τυτθή γαἰδὼς ἔσσετ ἐν ὄμμασιν αὐτὰρ ἐμεῖο
οὐκ ὄθεται μάλα δ αἰὲν ἐριδμαίνων ἀθερίζει
καὶ δή οἱ μενέηνα περισχομένη κακότητι
αὐτοῖσιν τόξοισι δυσηχέας ἆξαι ὀιστοὺς
ἀμφαδίην τοῖον γὰρ ἐπηπείλησε χαλεφθείς
εἰ μὴ τηλόθι χεῖρας ἕως ἔτι θυμὸν ἐρύκει
ἕξω ἐμάς μετέπειτά γἀτεμβοίμην ἑοῖ αὐτῇ
ὧς φάτο μείδησαν δὲ θεαί καὶ ἐσέδρακον ἄντην
ἀλλήλαις ἡ δ αὖτις ἀκηχεμένη προσέειπεν
μυθεῖσθαι πάντεσσιν ἅλις εἰδυῖα καὶ αὐτή
νῦν δ ἐπεὶ ὔμμι φίλον τόδε δὴ πέλει ἀμφοτέρῃσιν
πειρήσω καί μιν μειλίξομαι οὐδ ἀπιθήσει
ὧς φάτο τὴν δ Ἥρη ῥαδινῆς ἐπεμάσσατο χειρός
ἦκα δὲ μειδιόωσα παραβλήδην προσέειπεν
ἔρξον ἄφαρ καὶ μή τι χαλέπτεο μηδ ἐρίδαινε
χωομένη σῷ παιδί μεταλλήξει γὰρ ὀπίσσω
ἦ ῥα καὶ ἔλλιπε θῶκον ἐφωμάρτησε δ Ἀθήνη
ἐκ δ ἴσαν ἄμφω ταίγε παλίσσυτοι ἡ δὲ καὶ αὐτὴ
βῆ ῥ ἴμεν Οὐλύμποιο κατὰ πτύχας εἴ μιν ἐφεύροι
εὗρε δὲ τόν γ ἀπάνευθε Διὸς θαλερῇ ἐν ἀλωῇ
οὐκ οἶον μετα καὶ Γανυμήδεα τόν ῥά ποτε Ζεὺς
οὐρανῷ ἐγκατένασσεν ἐφέστιον ἀθανάτοισιν
κάλλεος ἱμερθείς ἀμφ ἀστραγάλοισι δὲ τώγε
χρυσείοις ἅ τε κοῦροι ὁμήθεες ἑψιόωντο
καί ῥ ὁ μὲν ἤδη πάμπαν ἐνίπλεον ᾧ ὑπὸ μαζῷ
μάργος Ἔρως λαιῆς ὑποΐσχανε χειρὸς ἀγοστόν
ὀρθὸς ἐφεστηώς γλυκερὸν δέ οἱ ἀμφὶ παρειὰς
χροιῇ θάλλεν ἔρευθος ὁ δ ἐγγύθεν ὀκλαδὸν ἧστο
σῖγα κατηφιόων δοιὼ δ ἔχεν ἄλλον ἔτ αὔτως
ἄλλῳ ἐπιπροϊείς κεχόλωτο δὲ καγχαλόωντι
καὶ μὴν τούσγε παρᾶσσον ἐπὶ προτέροισιν ὀλέσσας
βῆ κενεαῖς σὺν χερσὶν ἀμήχανος οὐδ ἐνόησεν
Κύπριν ἐπιπλομένην ἡ δ ἀντίη ἵστατο παιδός
καί μιν ἄφαρ γναθμοῖο κατασχομένη προσέειπεν
εἰ δ ἄγε μοι πρόφρων τέλεσον χρέος ὅττι κεν εἴπω
καί κέν τοι ὀπάσαιμι Διὸς περικαλλὲς ἄθυρμα
κεῖνο τό οἱ ποίησε φίλη τροφὸς Ἀδρήστεια
ἄντρῳ ἐν Ἰδαίῳ ἔτι νήπια κουρίζοντι
σφαῖραν ἐυτρόχαλον τῆς οὐ σύγε μείλιον ἄλλο
χειρῶν Ἡφαίστοιο κατακτεατίσσῃ ἄρειον
χρύσεα μέν οἱ κύκλα τετεύχαται ἀμφὶ δ ἑκάστῳ
διπλόαι ἁψῖδες περιηγέες εἱλίσσονται
κρυπταὶ δὲ ῥαφαί εἰσιν ἕλιξ δ ἐπιδέδρομε πάσαις
κυανέη ἀτὰρ εἴ μιν ἑαῖς ἐνὶ χερσὶ βάλοιο
ἀστὴρ ὥς φλεγέθοντα δι ἠέρος ὁλκὸν ἵησιν
τήν τοι ἐγὼν ὀπάσω σὺ δὲ παρθένον Αἰήταο
θέλξον ὀιστεύσας ἐπ Ἰήσονι μηδέ τις ἔστω
ἀμβολίη δὴ γάρ κεν ἀφαυροτέρη χάρις εἴη
μείλια δ ἔκβαλε πάντα καὶ ἀμφοτέρῃσι χιτῶνος
νωλεμὲς ἔνθα καὶ ἔνθα θεᾶς ἔχεν ἀμφιμεμαρπώς
λίσσετο δ αἶψα πορεῖν αὐτοσχεδόν ἡ δ ἀγανοῖσιν
ἀντομένη μύθοισιν ἐπειρύσσασα παρειάς
κύσσε ποτισχομένη καὶ ἀμείβετο μειδιόωσα
ἦ μέν τοι δῶρόν γε παρέξομαι οὐδ ἀπατήσω
εἴ κεν ἐνισκίμψῃς κούρῃ βέλος Αἰήταο
φῆ ὁ δ ἄρ ἀστραγάλους συναμήσατο κὰδ δὲ φαεινῷ
μητρὸς ἑῆς εὖ πάντας ἀριθμήσας βάλε κόλπῳ
αὐτίκα δ ἰοδόκην χρυσέῃ περικάτθετο μίτρῃ
πρέμνῳ κεκλιμένην ἀνὰ δ ἀγκύλον εἵλετο τόξον
βῆ δὲ διὲκ μεγάροιο Διὸς πάγκαρπον ἀλωήν
αὐτὰρ ἔπειτα πύλας ἐξήλυθεν Οὐλύμποιο
αἰθερίας ἔνθεν δὲ καταιβάτις ἐστὶ κέλευθος
οὐρανίη δοιὼ δὲ πόλοι ἀνέχουσι κάρηνα
ἠέλιος πρώτῃσιν ἐρεύθεται ἀκτίνεσσιν
νειόθι δ ἄλλοτε γαῖα φερέσβιος ἄστεά τ ἀνδρῶν
φαίνετο καὶ ποταμῶν ἱεροὶ ῥόοι ἄλλοτε δ αὖτε
ἄκριες ἀμφὶ δὲ πόντος ἀν αἰθέρα πολλὸν ἰόντι
ἥρωες δ ἀπάνευθεν ἑῆς ἐπὶ σέλμασι νηὸς
ἐν ποταμῷ καθ ἕλος λελοχημένοι ἠγορόωντο
ἠρέμας ᾗ ἐνὶ χώρῃ ἐπισχερὼ ἑδριόωντες
ἐξερέω τοῦ δ ὔμμι τέλος κρηῆναι ἔοικεν
ξυνὴ γὰρ χρειώ ξυνοὶ δέ τε μῦθοι ἔασιν
πᾶσιν ὁμῶς ὁ δὲ σῖγα νόον βουλήν τ ἀπερύκων